**Sigmund Grønmo** (født 28. mars 1947 i Sømna i Nordland) er en norsk statsviter og sosiolog. Han er professor emeritus i sosiologi ved Universitetet i Bergen hvor han var rektor mellom 2005 og 2013.

Bakgrunn og virke
-----------------

Grønmo er opprinnelig odelsgutt fra Sømna på Helgelandskysten. Han har magistergrad i statsvitenskap fra Universitetet i Oslo (1971), men er bedre kjent som sosiolog. Tyngdepunktet i Grønmos forskning er innenfor økonomisk sosiologi, tidssosiologi og samfunnsvitenskapelig metode. Han har særlig vist interesse for nettverkstilnærminger og strukturelle analyser. Grønmo er forfatter av flere bøker og en rekke artikler i norske og internasjonale tidsskrifter. Grønmo har gitt ut læreboken *Samfunnsvitenskapelige metoder* (2004, 2. utgave 2015, Fagbokforlaget). Grønmo er tidligere redaktør av *Sosiologisk Årbok*. Han er medlem av redaksjonsrådene for tidsskriftene *Consumption, Culture & Markets*, *Sosiologisk tidsskrift* og *Tidsskrift for samfunnsforskning*.

Fra 1990 har Grønmo vært professor i sosiologi ved Universitetet i Bergen. Han har tidligere vært professor ved Handelshøyskolen BI, dosent og professor II i sosiologi ved Universitetet i Oslo, forskningssjef ved Fondet for markeds- og distribusjonsforskning, og vitenskapelig assistent ved Institutt for samfunnsforskning. Han har vært gjesteprofessor ved universiteter i Canada, USA, Australia og Storbritannia, - Dalhousie University, Illinois State University, University of California og University of Queensland. 

Før han ble rektor ved Universitetet i Bergen har Grønmo har innehatt flere universitetspolitiske verv. Han har vært instituttstyrer ved Sosiologisk institutt, samt prodekan og dekan ved Det samfunnsvitenskapelige fakultet. Han var rektor ved Universitetet i Bergen fra 2005 til 2013. Som rektor startet han i 2008 arbeidet for rehabilitering av UiBs museumsbygning med etablering av en ny universitetsaula. Aulaen ble åpnet i 2015, og rehabiliteringen av museet ble fullført i 2019.

Grønmo har vært preses i Selskapet til vitenskapens fremme, styreleder i NIFU-STEP, styremedlem i Nasjonalt organ for kvalitet i utdanningen (NOKUT) og Universitets- og Høyskolerådet, medlem av Nordisk forskningspolitisk råd og medlem av forskningskomiteen i European University Association.

I 2007 ble Grønmo innvalgt som medlem i Det Norske Videnskaps-Akademi, Den historisk-filosofiske klasse.

I 2010 ble Grønmo slått til ridder av Hans Majestet Pinnsvinets orden, som er Studentersamfunnet i Bergens utmerkelsesmedalje.

Mellom 1968 og 1969 var han leder for Sosialistisk Ungdomsforbund, og sto i denne egenskapen i spissen for å løsrive organisasjonen fra Sosialistisk Folkeparti. 

I 1970 stilte han som formannskandidat for Rød Front, og ble valgt til leder av Det Norske Studentersamfund ved Universitetet i Oslo. I 1971 fullførte han magistergraden i samfunnsfag. Han trakk seg etter dette fra politikken for å søke en akademisk karriere. 

Grønmo ble i 2012 valgt til styreleder for Ludvig Holbergs Minnefond som deler ut Holbergprisen. Han var styreleder i to perioder, til 2020.

Referanser
----------

1. ↑   www.ae-info.org[Hentet fra Wikidata]
2. 1 2  «Sigmund Grønmo». *pahoyden.khrono.no* **(norsk)**. 28. mars 2017. Besøkt 20. april 2021.
3. ↑
4. ↑  Grønmo, Sigmund (2003). *Sosiale nettverk og økonomisk makt overlappende styremedlemskap mellom norske bedrifter 1970-2000*. Bergen: Fagbokforlaget. ISBN 9788276749243.
5. ↑  75 års omtale i Aftenposten 28. mars 2022
6. ↑
7. ↑  «Nytt styre i Holbergprisen». *Universitetet i Bergen*. Besøkt 20. april 2021.
8. ↑  Andrea Hegdahl Tiltnes (27. april 2020). «Kjersti Fløttum blir ny styreleder på Det humanistiske fakultet». *NTNU Nyheter*. Arkivert fra originalen 20. april 2021. Besøkt 20. april 2021.
9. ↑  Hystad, Joar (5. mars 2020). «Se utdelingen av Holbergprisen og Nils Klim-prisen her». *khrono.no* **(norsk)**. Besøkt 20. april 2021.

Eksterne lenker
---------------

* (no) Publikasjoner av Sigmund Grønmo i forskningsdokumentasjonssystemet CRIStin Rediger på Wikidata

* (no) Publikasjoner av Sigmund Grønmo i BIBSYS Rediger på Wikidata

* (en) Sigmund Grønmo – profil hos Google Scholar Rediger på Wikidata
* (no) Sigmund Grønmo – profil hos Universitetet i Bergen
* Sigmund fra Sømna - intervju i Studvest
* Presentasjon på nettsidene til Universitetet i Bergen 2012


|  |  |  |
| --- | --- | --- |
| Forgjenger:**Sigurd Allern** | **Leder for SUF**(1968–1969) | Etterfølger:**Pål Steigan** |

| * v
* d
* r
Universitetet i Bergen |
| --- |
| Fakulteterog institutter | 

|  |  |
| --- | --- |
| Det humanistiske fakultet | 
* Arkeologi, historie, kultur- og religionsvitenskap
* Filosofi og førstesemesterstudier
* Fremmedspråk
* Lingvistikk, litteratur og estetikk

 |
| Kunst, musikk og design | 
* Kunst
* Musikk
* Design

 |
| Juridisk | 
* *Har ikke instituttnivå*

 |
| Mat-nat | 
* Geofysikk
* Biologi
* Fysikk og teknologi
* Geovitenskap
* Informatikk
* Kjemi
* Matematikk
* Molekylærbiologi

 |
| Medisin og odontologi | 
* Biomedisin
* Global helse og samfunnsmedisin
* Klinisk odontologi
* Klinisk 1
* Klinisk 2
* Senter for internasjonal helse

 |
| Det psykologiske fakultet | 
* HEMIL-senteret
* Biologisk og medisinsk psykologi
* Klinisk psykologi
* Pedagogikk
* Samfunnspsykologi

 |
| Samfunnsvitenskap | 
* Administrasjon og organisasjonsvitenskap
* Informasjons- og medievitenskap
* Geografi
* Sammenliknende politikk
* Sosialantropologi
* Sosiologi
* Økonomi

 |

 |
| Rektorer | 
* Bjørn Trumpy (1946–1953)
* Erik Waaler (1954–1959)
* Ludvig Holm-Olsen (1960–1965)
* Håkon Mosby (1966–1971)
* Arne-Johan Henrichsen (1972–1977)
* Ørjar Øyen  (1978–1983)
* Arnfinn Graue (1984–1989)
* Ole Didrik Lærum (1990–1995)
* Jan Fridthjof Bernt (1996–1998)
* Kirsti Koch Christensen (1999–2005)
* Sigmund Grønmo (2005–2013)
* Dag Rune Olsen (2013–2021)
* Margareth Hagen (2021–)

 |
| Sentre | 
* Nordic Centre for Medieval Studies
* Bjerknessenteret
* Senter for middelalderstudier
* Senter for geobiologi
* Senter for integrert petroleumsforskning

 |
| Annet | 
* Bibliotek
* Studentsenter
* Museet

 |
| 
* Kategori
* Liste over æresdoktorer

 |

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** NKC **·** ICCU **·** CRIStin **·** Google Scholar

 |